open-index/open-wikipedia-markdown huggingface dataset:
Λούκα Γιόβιτς

Ο **Λούκα Γιόβιτς** (αγγλικά: *Luka Jović*, σερβικά κυριλλικά: *Лука Јовић*, γενν. 23 Δεκεμβρίου 1997) είναι Σέρβος ποδοσφαιριστής που αγωνίζεται ως επιθετικός για την ΑΕΚ και την Εθνική Σερβίας.

## Καριέρα
### Σε συλλόγους
Ξεκίνησε από τις ακαδημίες του Ερυθρού Αστέρα Βελιγραδίου και το 2014 μετέβη στην επαγγελματική ομάδα του συλλόγου, με την οποία κατέκτησε ένα πρωτάθλημα Σερβίας (2014). Το 2016 έγινε παίκτης της Μπενφίκα, με την οποία κατέκτησε δύο πρωταθλήματα Πορτογαλίας (2016, 2017).

Το 2017 παραχωρήθηκε δανεικός στην Άιντραχτ Φραγκφούρτης και το 2018 κέρδισε το κύπελλο Γερμανίας. Τον Απρίλιο του 2019 έγινε παίκτης της ομάδας. Τον Ιούνιο του 2019 υπέγραψε στη Ρεάλ Μαδρίτης. Μετά από πολλαπλές συμμετοχές αλλά όχι καλή απόδοση στον αγωνιστικό χώρο με μόλις 2 γκολ και 2 ασίστ σε 32 συμμετοχές, επέστρεψε ως δανεικός στην Άιντραχτ Φραγκφούρτης στις 14 Ιανουαρίου 2021. Την σεζόν 2021-22 αγωνίστηκε και πάλι με την Ρεάλ Μαδρίτης. Τον Ιούλιο του 2022 πήρε μεταγραφή στην ιταλική Φιορεντίνα. Τον Σεπτέμβριο του 2023 υπέγραψε στη Μίλαν όπου έμεινε για 2 χρόνια. 

Στις 4 Αυγούστου 2025, υπέγραψε στην ΑΕΚ μέχρι το 2027.

### Στην εθνική ομάδα
Έκανε το ντεμπούτο του με την εθνική Σερβίας τον Ιούνιο του 2018 σε έναν φιλικό αγώνα με τη Χιλή  και πέτυχε το πρώτο του γκολ τον Μάρτιο του 2019 σε φιλικό αγώνα με τη Γερμανία.

Ήταν στην αποστολή της ομάδας στο Μουντιάλ του 2018, στο Μουντιάλ 2022 και στο Euro 2024.

## Προσωπική ζωή
Από το 2019 είναι σε σχέση με το μοντέλο Σοφία Μιλόσεβιτς και έχουν αποκτήσει δύο γιους: τον Αλεξέι (γενν. 8 Σεπτεμβρίου 2020) και τον Τέοντορ (γενν. 27 Μαρτίου 2022).

## Στατιστικά καριέρας

## Παραπομπές

## Εξωτερικοί σύνδεσμοι
*

Κατηγορία:Επιθετικοί ποδοσφαιριστές
Κατηγορία:Σέρβοι ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Εθνικής Σερβίας Κ16
Κατηγορία:Ποδοσφαιριστές Εθνικής Σερβίας Κ17
Κατηγορία:Ποδοσφαιριστές Εθνικής Σερβίας Κ18
Κατηγορία:Ποδοσφαιριστές Εθνικής Σερβίας Κ19
Κατηγορία:Ποδοσφαιριστές Εθνικής Σερβίας Κ20
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Ερυθρού Αστέρα
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Σουπερλίγκα Σερβίας
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Σερβοβόσνιοι
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Μίλαν
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Σαράι (αποσαφήνιση)

Ο όρος **Σαράι** μπορεί να αναφέρεται στα παρακάτω: 

* Δήμος Σαράι, δήμος των Σκοπίων στη Βόρεια Μακεδονία.
* Παλάτι των Σιρβανσάχ (αζερικά: *Şirvanşahlar Sarayı*), παλάτι στο Μπακού του Αζερμπαϊτζάν και ένα από τα εμβληματικότερα μνημεία της χώρας.
* Ευκτήριο του Αγίου Νικολάου, επίσης γνωστό και με την ονομασία Μπογκντάν Σαράι. 
* Σαράι, πόλη του Αζερμπαϊτζάν στην επαρχία Αμπσερόν.
* Σαράγεβο, πρωτεύουσα της Βοσνίας και Ερζεγοβίνης.
* Μπακτσίσαραϊ, πόλη της Κριμαίας.
* Καραβανσεράι, χώρος ξεκούρασης για ταξιδιώτες.
Μηλιά Κοζάνης

Η **Μηλιά** (επίσημα Μηλέα) είναι χωριό και κοινότητα του Δήμου Κοζάνης. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Ελιμείας, του οποίου ήταν δημοτική περιφέρεια. Η απογραφή του 2011 κατέγραψε 173 κατοίκους στην κοινότητα. Η κοινότητα της Μηλέας καλύπτει έκταση 5.388 χλμ.2. 

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Φρεατική έκρηξη

[thumb|200px|Φρεατική έκρηξη στο [όρος της Αγίας Ελένης το 1980.]]
**Φρεατική έκρηξη** είναι η έκρηξη ατμού που δημιουργείται σε ένα ηφαίστειο όταν το καυτό μάγμα συναντήσει ένα θύλακα νερού, επιφανειακό ή υπόγειο. Η ακραία θερμοκρασία του μάγματος, η οποία κυμαίνεται από 500 μέχρι 1.170 °C προκαλεί σχεδόν ακαριαία εξάτμιση του νερού, η οποία οδηγεί σε μία έκρηξη ατμού, νερού, τέφρας, βράχων και ηφαιστειακών βομβών. Η παρουσία λάβας είναι ασυνήθης. Αν περιλαμβάνει λιωμένο μάγμα, τότε η έκρηξη ονομάζεται φρεατομαγματική. Οι εκρήξεις αυτές δημιουργούν αβαθείς κρατήρες γνωστούς ως μάαρ.

Συνήθως οι φρεατικές έχουν τοπικό μόνο αντίκτυπο, αλλά τα αναβλήμματα μπορούν να εκτοξευθούν χιλιόμετρα ψηλά στην ατμόσφαιρα και να επηρεάσουν τις αερομεταφορές. Παρόλα αυτά, οι φρεατικές εκρήξεις μπορούν να προκαλέσουν σημαντικό αριθμό θυμάτων, όπως για παράδειγμα το 2014 μια φρεατική έκρηξη στο όρος Οντάκε προκάλεσε το θάνατο 57 τουλάχιστον ατόμων. Ένας άλλος κίνδυνος είναι έκλυση δηλητηριωδών αερίων. Το 1979 στην Ιάβα μια μεσαίου μεγέθους φρεατική έκρηξη προκάλεσε το θάνατο 142 ατόμων, ο οποίος αποδόθηκε στην έκλυση αερίων με μεγάλη συγκέντρωση διοξειδίου του άνθρακα.

Σε αντίθεση με τις ηφαιστειακές εκρήξεις οι οποίες σχετίζονται με την κίνηση μεγάλων ποσοτήτων μάγματος, η πρόβλεψη των φρεατικών εκρήξεων είναι πιο δύσκολη. Οποιαδήποτε πρόδρομα χαρακτηριστικά σχετίζονται με τις φρεατικές εκρήξεις είναι πολύ τοπικά και βραχύβια. Τέτοια χαρακτηριστικά περιλαμβάνουν ανώμαλη σεισμική δραστηριότητα, παραμόρφωση του εδάφους και αλλαγές στη χημική σύσταση και θερμοκρασία των φουμαρόλων και των θερμών πηγών.

## Παραπομπές


Κατηγορία:Ηφαιστειότητα
Στέφανος Παλαιολόγος

Ο **Στέφανος Παλαιολόγος** υπήρξε Έλληνας έμπορος και σημαντικό μέλος της ελληνικής παροικίας και των φιλελληνικών κύκλων στο Άμστερνταμ κατά την εποχή της Επανάστασης του 1821, από όπου προσέφερε μεγάλη ηθική και υλική βοήθεια προς την Επανάσταση.

Καταγόταν από την Πάτμο, απ' όπου έφυγε μετά την κατάληψη του νησιού από τους Ρώσους το 1770. Έμεινε στο Άμστερνταμ από το 1773/74 έως το 1835. Καταγόταν από εύπορη οικογένεια της Πάτμου. Πατέρας του ήταν ο πλοιοκτήτης Χατζή Μανόλης Παλαιολόγος. Αδελφός του ήταν ο Αναστάσιος, που υπηρέτησε στο ρωσικό ναυτικό και έφτασε μέχρι το βαθμό του υποναυάρχου του Ευξείνου Πόντου.

Στο Άμστερνταμ είχε επαφές με τον Αδαμάντιο Κοραή, οι οποίες συνεχίστηκαν και όταν ο τελευταίος εγκαταστάθηκε στο Παρίσι. Ο Παλαιολόγος δεν αναφέρεται στους καταλόγους μελών της Φιλικής Εταιρείας, αλλά φαίνεται ότι είχε μυηθεί στην Εταιρεία, όπως προκύπτει από την αλληλογραφία που είχε με την "Γραικική Φιλανθρωπική Εταιρεία της Οδησσού", και από τις επαφές του με τον Πέτρο Ηπίτη, απεσταλμένο του Αλ. Υψηλάντη στην Ευρώπη. Κατά την Επανάσταση προπαγάνδισε υπέρ των Ελλήνων και συνέβαλε στη δημιουργία φιλελληνικών κύκλων στην Ολλανδία. Υπήρξε μέλος του φιλελληνικού κομιτάτου του Άμστερνταμ που ιδρύθηκε το 1822. Οι φιλέλληνες του Άμστερνταμ συγκέντρωναν οικονομική βοήθεια που έστελνε στην Ελλάδα, μέσω του  επισκόπου Ουγγροβλαχίας Ιγνατίου, με τον οποίο ο Παλαιολόγος είχε αλληλογραφία. Τις ευχαριστίες του προς τον Στέφανο Παλαιολόγο εξέφραζε από την Ελλάδα ο επίσκοπος Ανδρούσης Ιωσήφ με επιστολή του.

Είχε αλληλογραφία με τον Ολλανδό πρόξενο στην Κωνσταντινούπολη Gaspard Testa από τον οποίο ζητούσε και λάμβανε πληροφορίες για θέματα που αφορούσαν τους Έλληνες. Το 1823 έστειλε στην Πελοπόννησο φορτίο όπλων με το πλοίο "Le Brisiere" υπό τον καπετάνιο Piet Bakker. Τον ίδιο χρόνο με την προτροπή του οι ομογενείς της Ολλανδίας έστειλαν πάνω από 7.000 ολλανδικά φιορίνια ως βοήθεια προς τους επαναστάτες. Βοήθησε στην σύναψη του πρώτου δανείου της προσωρινής ελληνικής κυβέρνησης από τη Βρετανία. Ο ίδιος δεν συνέστησε τη σύναψη δανείου στην Ολλανδία γιατί το έκρινε ασύμφορο. Η Προσωρινή Διοίκησις της Ελλάδος τον όρισε πρεσβευτή της στην Ολλανδία τον Μάρτιο του 1825. Συνέχισε να προσφέρει βοήθεια προς την Ελλάδα και επί διακυβέρνησης Καποδίστρια.

## Πηγές

* Φορόπουλος Λ. Νίκος, "Στέφανος Παλαιολόγος. Ένας λησμονημένος Πάτμιος αγωνιστής". Έκδοση "Στέγη Γραμμάτων και Τεχνών Δωδεκανήσου", ανάτυπο από τα "Δωδεκανησιακά Χρονικά", τόμ. 10. Χωρίς χρονολ.

Κατηγορία:Αγωνιστές του 1821
Νατάλε Γκαλέτα

Ο **Νατάλε Γκαλέτα** (,  14 Απριλίου 1967) είναι Ιταλός τραγουδιστής της *canzone napoletana*.
## Βιογραφία
Γεννήθηκε στις 14 Απριλίου 1967 στη Μεσσήνη. Έκανε την πρώτη του εμφάνιση του το 1979 και σύντομα κατάφερε να γίνει μεγάλος Ναπολιτανικοσ σταρ. Πολύ γνωστό του τραγούδι είναι το *Vurria Ncuntrarme Cu Tte*,*Nel Caldo letto d'amore*',*Sultantu Nu Caffé*,*Personale*,*Una ragione in più* και *Piézece* .
## Δισκογραφία

* 1979 - *[[Sì 'a vita mia]]*
* 1980 - *[['A lettera]]* - (come "Natale Galletta e Jolanda")
* 1981 - *[[Vol. 3]]*
* 1982 - *[[Mi mancherai]]*
* 1983 - *[[I tuoi 15 anni]]*
* 1984 - *[[Il nostro domani]]*
* 1985 - *[[Come te non c'è nessuna]]*
* 1986 - *[[Dall'America Galletta vol. 1]]* (GS Record, GSCD 182)
* 1987 - *[[La voce dell'amore (Natale Galletta)|La voce dell'amore]]*
* 1988 - *[[Dall'America Galletta vol. 2]]*
* 1989 - *[[Ciao grande amore mio]]*
* 1990 - *[[Beautiful (Natale Galletta)|Beautiful]]*
* 1991 - *[[Segreti (Natale Galletta)|Segreti]]*
* 1992 - *[[Finalmente...]]* (Power Sound, CZCD 90029)
* 1993 - *[[Romantico (album)|Romantico]]*
* 1994 - *[[Dall'America Galletta vol. 3 - Luna rossa]]*
* 1994 - *[[Con sincerità]]* (GS Record, GSCD 031)
* 1995 - *Realtà e fantasia*
* 1996 - *[[Dall'America vol. 4]]*
* 1997 - *Personale*
* 1997 - *Sono cresciute con me* (OP Music, 150; antologia)
* 1998 - *[[Una ragione in più]]*
* 1999 - *Mediterraneo*
* 2000 - *Storie di vicoli* (OP Music, 234)
* 2001 - *Ajere* (OP Music, 263)
* 2002 - *Ogni canzone una storia*,
* 2002 - *Nel Caldo Letto D'Amore*,
*2002 - *Comme Vulesse Ancor* (single),
* 2003 - *Sempre più su*
* 2004 - *[[X amore]]*
* 2006 - *[[Il cuore ha sempre ragione]]*
* 2008 - *[[Le nostre parole]]*
* 2010 - *[[Chiudi gli occhi e... fatti coccolare]]* (OP Music)
* 2011 - *[[I Love You (Natale Galletta)|I Love You]]* (OP Music) (solo DVD)
* 2013 - *[[Il mio tempo migliore]]* - (OP Music)
* 2015 - *[[E solo amore]]* - (OP Music)
* 2018 - *[[C'è sempre un motivo]]* - (Zeus Record)

Κατηγορία:Ιταλοί τραγουδιστές
Άγιος Αρσένιος Θεσπρωτίας

*Για συνώνυμο οικισμό δείτε το λήμμα: [[Άγιος Αρσένιος Νάξου]]*

Ο **Άγιος Αρσένιος** είναι πεδινό χωριό της περιφερειακής ενότητας Θεσπρωτίας σε υψόμετρο 60 μέτρα, το οποίο βρίσκεται στο κέντρο της Θεσπρωτίας σε απόσταση 17 χλμ. Ν.-ΝΑ. από τους Φιλιάτες και 19 χλμ. Α.-ΒΑ. από την Ηγουμενίτσα. Στα νότια του χωριού περνάει ο ποταμός Καλαμάς και η ΕΟ Ιωαννίνων - Ηγουμενίτσας. Η παλιά του ονομασία ήταν *"Σκλιάβη"* και έτσι αναφέρεται επίσημα ως οικισμός το 1919 στο ΦΕΚ 184Α-19/08/1919 να ορίζεται έδρα της ομώνυμης  κοινότητας. Μετονομάστηκε σε Άγιος Αρσένιος το 1960 με το ΦΕΚ 124Α-10/08/1960. Σύμφωνα με το Πρόγραμμα «Καλλικράτης», μαζί με το Κυπάρισσο αποτελούν την τοπική κοινότητα Κυπαρίσσου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 57 κατοίκους.
## Πληθυσμός

## Δείτε επίσης
Το σπήλαιο του Αγίου Αρσενίου στη Χρυσαυγή Θεσπρωτίας.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Χλομός Θεσπρωτίας

Ο **Χλομός** είναι ημιορεινό χωριό της περιφερειακής ενότητας Θεσπρωτίας σε υψόμετρο 360 μέτρα, το οποίο βρίσκεται στο κέντρο της Θεσπρωτίας σε απόσταση 22 χλμ. Α. από τους Φιλιάτες (μέσω Ελαίας - Αετού) και 25,5 χλμ. ΒΑ. από την Ηγουμενίτσα. Ως οικισμός αναφέρεται επίσημα το 1961 όταν προσαρτήθηκε στην τότε κοινότητα Ριζού. Σύμφωνα με το Πρόγραμμα «Καλλικράτης», μαζί με το Ριζό αποτελούν την τοπική κοινότητα Ριζού που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 13 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Τρίγωνο (μουσικό όργανο)

Το **τρίγωνο** είναι μουσικό όργανο με τρεις γωνίες, φτιαγμένο από ατσάλι. Στην ελληνική παράδοση, το τρίγωνο χρησιμοποιείται κυρίως την περίοδο των Χριστουγέννων, από τα παιδιά που λένε τα κάλαντα. 

## Δείτε επίσης

* Ελληνική μουσική

## Εξωτερικοί σύνδεσμοι

* The trigono
* Traditional Greek instruments
* Musipedia: Τρίγωνο

Κατηγορία:Κρουστά μουσικά όργανα
Υπουργείο Τουρισμού (αποσαφήνιση)

Ο όρος **Υπουργείο Τουρισμού** αποτελεί υπουργείο που ασχολείται με τον τουρισμό και χρησιμοποιείται σε διάφορες χώρες. Μπορεί να αναφέρεται σε: 

* Υπουργείο Τουρισμού (Ελλάδα)
* Υπουργείο Τουρισμού (Γαλλία)
* Υπουργείο Τουρισμού (Αυστραλία)
* Υπουργείο Τουρισμού (Βραζιλία)
* Υπουργείο Τουρισμού (Κροατία)
* Υπουργείο Τουρισμού (Ινδία)
* Υπουργείο Τουρισμού (Ινδονησία)
* Υπουργείο Τουρισμού (Λίβανος)
* Υπουργείο Τουρισμού (Μαυρίκιος)
* Υπουργείο Τουρισμού (Νέα Ζηλανδία)
* Υπουργείο Τουρισμού (Πακιστάν)
Μπούγιο

μικρογραφία|Χάρτης του βασιλείου Μπούγιο
Το **Μπούγιο**, ή **Πούγιο** (Κορεατικά: 부여, Χάντσα: 夫餘, κορεατική προφορά: [pu.jʌ]), ήταν αρχαίο βασίλειο που βρισκόταν σε μια περιοχή που αντιστοιχεί στη σημερινή κεντρική επαρχία Τζιλίν στην Μαντσουρία της Κίνας. Το βασίλειο υπήρχε ως ανεξάρτητη οντότητα για 6 αιώνες, από τα τέλη του 2ου αιώνα π.Χ. έως τα μέσα του 4ου αιώνα μ.Χ.

Το κράτος είχε επίσημες διπλωματικές σχέσεις με την Ανατολική Δυναστεία Χαν στα μέσα του 1ου αιώνα μ.Χ.. Ήταν σημαντικός σύμμαχος για τους Χαν, καθώς μπορούσαν να παράσχουν βοήθεια ενάντια στις απειλές των Σιανμπέι και Κογκουριό. Μετά από μια καταστροφική επίθεση από τους Σιανμπέι το 285, το Μπούγιο αποκαταστάθηκε με τη βοήθεια της δυναστείας Τζιν. Ωστόσο, αυτό σηματοδότησε την αρχή μιας περιόδου παρακμής. Μια δεύτερη επίθεση των Σιανμπέι το 346 κατέστρεψε το κράτος, εκτός από μερικά υπολείμματα που επιβίωσαν ως υποτελείς των Κογκουριό μέχρι την τελική προσάρτηση τους το 494.

Το Κογκουριό και το Μπέκτζε, δύο από τα τρία βασίλεια της Κορέας, θεωρούσαν τους εαυτούς τους ως διάδοχα βασίλεια του Μπούγιο.

## Παραπομπές


Κατηγορία:Αρχαία ιστορία της Κορέας
Κατηγορία:Αρχαίοι λαοί
Κατηγορία:Πρώην κράτη της Κορέας
Κατηγορία:Πρώην κράτη της Ανατολικής Ασίας
Κατηγορία:Ιστορία της Μαντζουρίας
Οικοδομική γραμμή

Η **οικοδομική γραμμή** αποτελεί έννοια η οποία χρησιμοποιείται στην δόμηση. Στην Ελλάδα, οικοδομική γραμμή, σύμφωνα με τη παράγραφο 48 του Άρθρου 2 "Ορισμοί" του Ν. 4067/2012 http://www.et.gr/idocs-nph/search/pdfViewerForm.html?args=5C7QrtC22wEbA_BZxkczbHdtvSoClrL8PAiz86_C3XrtIl9LGdkF53UIxsx942CdyqxSQYNuqAGCF0IfB9HI6qSYtMQEkEHLwnFqmgJSA5WIsluV-nRwO1oKqSe4BlOTSpEWYhszF8P8UqWb_zFijC9pPEhCz5lvvwabWiCWXOKKHWqR8eytq-Oy6SrbN4sA ως η γραμμή που καθορίζεται από το εγκεκριμένο ρυμοτομικό σχέδιο και αποτελεί όριο της δόμησης στο οικοδομικό τετράγωνο προς τον κοινόχρηστο χώρο που το περιβάλλει.
 
Περαιτέρω σύμφωνα με το ΥΠΕΚΑ https://web.archive.org/web/20190526232754/http://www.ypeka.gr/LinkClick.aspx?fileticket=dJDCziz0EsI=&tabid=327&language=el-GR η οικοδομική γραμμή συμβολίζεται με κόκκινη γραμμή 

Κατηγορία:Δόμηση
Σέριε Α1 2017–18 (υδατοσφαίριση γυναικών)

Η **Σέριε Α1 2017–18** (ιταλικά: *Serie A1 2017–18*) ήταν η 34η περίοδος του κορυφαίου πρωταθλήματος γυναικείας υδατοσφαίρισης της Ιταλίας που διοργανώθηκε από την Ιταλική Ομοσπονδία Κολύμβησης (FIN). Η κανονική περίοδος ξεκίνησε στις 21 Οκτωβρίου του 2017 και έληξε στις 5 Μαΐου του 2018. Το Final Six πραγματοποιήθηκε στο Piscina Goffredo Nannini στη Φλωρεντία, από τις 11 έως τις 13 Μαΐου.
 
Οι νέες ομάδες στο πρωτάθλημα ήταν η Ιμπέρια (η οποία επέστρεψε στην κορυφαία κατηγορία μετά από ένα χρόνο) και η ΡΝ Φιορεντίνα (η οποία επέστρεψε στην κορυφαία κατηγορία μετά από 8 χρόνια).

Στις 28 Σεπτεμβρίου του 2017 η Ιμπέρια παραιτήθηκε από το πρωτάθλημα της περιόδου 2017–18 λόγω οικονομικών προβλημάτων με αποτέλεσμα το πρωτάθλημα να διεξαχθεί με 9 ομάδες και η Ιμπέρια να θεωρηθεί τελευταία στη βαθμολογία.

Ο τελικός παίχτηκε μεταξύ της Οριτζόντε Κατάνια και της Πλεμπίσιτο Πάντοβα. Η Πλεμπίσιτο Πάντοβα νίκησε την Οριτζόντε Κατάνια με 10-9 και κέρδισε τον 4ο τίτλο στην ιστορία της. Στη Σέριε Α2 υποβιβάστηκε η Μεσσίνα με την Ιμπέρια.

## Κανονική Περίοδος

## Final Six

## Εξωτερικοί σύνδεσμοι
*Ιταλική Ομοσπονδία Κολύμβησης - Αποτελέσματα: PRIMA FASE, FINAL SIX - QUARTI DI FINALE, FINAL SIX - SEMIFINALI, FINAL SIX - FINALE 5°/6° POSTO, FINAL SIX - FINALE 3°/4° POSTO, FINAL SIX - FINALE 1°/2° POSTO

2017–18
Κατηγορία:Υδατοσφαίριση το 2017
Κατηγορία:Υδατοσφαίριση το 2018
Ιωάννης Ηλιάσκος

Ο **Ιωάννης Ηλιάσκος** (1863–1946) ήταν Έλληνας τραπεζίτης.

## Βιογραφικά στοιχεία
Γεννήθηκε το 1863 στην Κωνσταντινούπολη και σπούδασε στην Εμπορική Σχολή της Χάλκης. Μετά την ολοκλήρωση των σπουδών του εργάστηκε στην τράπεζα που κατείχε ο πατέρας του Κωνσταντίνος. Το 1913 μετακόμισε στην Αθήνα, μαζί με την οικογένειά του. Εκεί έγινε γενικός διευθυντής της Τράπεζας Αθηνών, παραμένοντας στη θέση μέχρι τον θάνατό του τον Φεβρουάριο του 1946. Στις πρωτοβουλίες που ανέλαβε κατά τη διάρκεια της θητείας του στη θέση του γενικού διευθυντή της Τράπεζας Αθηνών ήταν η ίδρυση υποκαταστημάτων της τράπεζας σε πόλεις και κωμοπόλεις της Ελλάδας και σημαντικά κέντρα της Ευρώπης, της Αφρικής και της Αμερικής.

## Παραπομπές


Κατηγορία:Έλληνες τραπεζίτες
Ευρωπαϊκό Κύπελλο Γυναικών 1989–90 (υδατοσφαίριση)

Το **Ευρωπαϊκό Κύπελλο Γυναικών 1989–90** (αγγλικά: *LEN European Cup 1989–90*) ήταν η 3η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN. Πρωταθλήτρια αναδείχθηκε η Ολλανδική Νερέους για 1η φορά στην ιστορία της.

## Προκαταρκτικός γύρος
### 1ος όμιλος
Οι αγώνες του 1ου ομίλου πραγματοποιήθηκαν στη Σόφια.
* Σεπτέμβρι Σόφιας 

### 2ος όμιλος
Οι αγώνες του 2ου ομίλου πραγματοποιήθηκαν στο Pau Negre στις εγκαταστάσεις της ΚΝ Καταλούνια στη Βαρκελώνη.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

### 3ος όμιλος
Οι αγώνες του 3ου ομίλου πραγματοποιήθηκαν στο Ζάανταμ.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 4ος όμιλος
Οι αγώνες του 4ου ομίλου πραγματοποιήθηκαν στο Κρετέιγ.
* Ντόφινς Κρετέιγ

## Φάση νοκ άουτ

### Προημιτελικοί
Η κλήρωση των ομάδων πραγματοποιήθηκε στo Παρίσι.Οι Προημιτελικοί διεξήχθησαν μεταξύ 14 και 21 Οκτωβρίου του 1989 στις έδρες των ομάδων.

----

----

----

### Ημιτελικοί

----

----

### Τελικός

## Παραπομπές


## Εξωτερικοί σύνδεσμοι
* Euro League Women - Book of Champions (1987 έως το 2016) 

1989–90
Κατηγορία:Υδατοσφαίριση το 1989
Κατηγορία:Υδατοσφαίριση το 1990
Σάρα Πρόκτορ

Η **Σάρα Πρόκτορ** (γεν. 16 Σεπτεμβρίου 1988) είναι αθλήτρια του στίβου από την Ανγκουίλα, που συμμετέχει με τη Μεγάλη Βρετανία από το 2011. Συμμετέχει στο αγώνισμα του άλματος εις μήκος.

## Καριέρα

### Με την Ανγκουίλα
Συμμετείχε στους Κοινοπολιτειακούς Αγώνες 2006 και στο Παγκόσμιο Πρωτάθλημα Στίβου 2007 με την Ανγκουίλα, χωρίς να προκριθεί στον τελικό γύρο.

Μεταφέρθηκε από την Ανγκουίλα στη Μεγάλη Βρετανία τον Νοέμβριο του 2010. Η Ανγκουίλα δεν είχε δικιά της Ολυμπιακή Επιτροπή, που σήμαινε οτι δεν μπορούν οι αθλητές της χώρας να συμμετέχουν στους Ολυμπιακούς Αγώνες. Έτσι, πήρε μεταγραφή στη Μεγάλη Βρετανία, για να μπορεί να συμμετέχει σε όλους τους διεθνείς αγώνες.

### Με τη Μεγάλη Βρετανία
Το πρώτο της μετάλλιο για τη Μεγάλη Βρετανία κέρδισε στο Παγκόσμιο Πρωτάθλημα Κλειστού Στίβου 2012 στην Κωνσταντινούπολη, με άλμα στα 6.89 και Νέο Βρετανικό ρεκόρ.

Ακόμη πιο σημαντικό μετάλλιο ήταν αυτό στο Παγκόσμιο Πρωτάθλημα Στίβου 2015 στο Πεκίνο, όπου έγινε η πρώτη Βρετανίδα αθλήτρια που πέρασε τα 7 μέτρα στο μήκος και έσπασε το ρεκόρ Μεγάλης Βρετανίας, κερδίζοντας το αργυρό μετάλλιο.

Το 2018 κατέκτησε δύο χάλκινα μετάλλια, ένα μετάλλιο στους Κοινοπολιτειακούς Αγώνες 2018 συμμετέχοντας με την Αγγλία με άλμα στα 6.75 μέτρα, και ένα ακόμη μετάλλιο στο Ευρωπαϊκό Πρωτάθλημα Στίβου 2018, με άλμα στα 6.70 μέτρα.

## Παραπομπές

Κατηγορία:Βρετανίδες αθλήτριες του στίβου
Κατηγορία:Αθλήτριες του άλματος εις μήκος
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Νικητές Diamond League
Σχέσεις Κύπρου και Κουβέιτ

Οι **σχέσεις Κύπρου και Κουβέιτ** αναφέρονται στις διμερείς σχέσεις της Κύπρου και του Κουβέιτ. Η Κύπρος έχει πρεσβεία στη πόλη του Κουβέιτ, ενώ το Κουβέιτ έχει πρεσβεία στη Λευκωσία. Η Κύπρος ήταν μεταξύ των πρώτων χωρών που αναγνώρισαν την ανεξαρτησία του Κουβέιτ το 1961. Στην Κύπρο υπάρχει κοινότητα Κουβεϊτιανών, ενώ στο Κουβέιτ ζουν αρκετοί Κύπριοι.
Το 2011, με τα εγκαίνια της νέας πρεσβείας του Κουβέιτ στη Λευκωσία, ο πρόεδρος Δημήτρης Χριστόφιας υποσχέθηκε στον πρέσβη του Κουβέιτ ότι οι σχέσεις μεταξύ των δύο χωρών θα ενισχυθούν περαιτέρω και ότι η Κύπρος δεν θα ξεχάσει ποτέ την συνεισφορά του Κουβέιτ στην σταθεροποίηση της κυπριακής οικονομίας σε περιόδους κρίσης.

## Παραπομπές


Κατηγορία:Διμερείς σχέσεις της Κύπρου
Κατηγορία:Πολιτική του Κουβέιτ
Συμμετοχή της Ελλάδας στο Παγκόσμιο Κύπελλο Ποδοσφαίρου 2010

Η **Εθνική Ομάδα της Ελλάδας** ήταν μία από τις 32 ομάδες που συμμετείχαν στο Παγκόσμιο Κύπελλο Ποδοσφαίρου του 2010, που διοργανώθηκε στην Νότιο Αφρική. Προπονητής της ομάδας ήταν ο Ότο Ρεχάγκελ, ενώ μεταξύ των παικτών ήταν ο Γιώργος Καραγκούνης, ο Φάνης Γκέκας και ο Άγγελος Χαριστέας.

Μετά το τέλος των αναμετρήσεων του Β' Ομίλου των προκριματικών, η Ελλάδα τερμάτισε στη δεύτερη θέση και ως εκ τούτου κληρώθηκε να δώσει μία σειρά αγώνων μπαράζ με την Ουκρανία τον Νοέμβριο του 2009.

* Λουξεμβούργο - Ελλάδα 0-3 (0-2)
* Λετονία - Ελλάδα 0-2 (0-1)
* Ελλάδα - Μολδαβία 3-0 (2-0)
* Ελλάδα - Ελβετία 1-2 (0-1)
* Ισραήλ - Ελλάδα 1-1 (0-1)
* Ελλάδα - Ισραήλ 2-1 (1-0)
* Ελβετία - Ελλάδα 2-0 (0-0)
* Μολδαβία - Ελλάδα 1-1 (0-1)
* Ελλάδα - Λετονία 5-2 (1-2)
* Ελλάδα - Λουξεμβούργο 2-1 (2-0)

**Μπαράζ με την Ουκρανία**

* Ελλάδα - Ουκρανία 0-0
* Ουκρανία - Ελλάδα 0-1 (0-0)

## Παίκτες

## Συμμετοχή

* Ν. Κορέα - Ελλάδα 2-0 (1-0)
* Ελλάδα - Νιγηρία 2-1 (1-1)
* Ελλάδα - Αργεντινή 0-2 (0-0)

Κατηγορία:Εθνική Ελλάδας (ποδόσφαιρο)
Φτερόλακκα Φθιώτιδας

Η **Φτερόλακκα** είναι οικισμός της Στερεάς Ελλάδας στην Περιφερειακή Ενότητα ΦΘιώτιδας.

## Γενικά στοιχεία
Η Φτερόλακκα βρίσκεται στις βόρειες πλαγιές του Παρνασσού στα 900 μέτρα και υπάγεται στον Δήμο Αμφίκλειας - Ελάτειας. Μαζί με τους οικισμούς Άνω Καλύβια, Μονή Δαδίου, Περδικόβρυση, Πευκόβρυση, Σταθμός Αμφίκλειας ανήκει στη δημοτική ενότητα Αμφίκλειας. Είναι ανάμεσα στην Περδικόβρυση (Β.) και το χιονοδρομικό κέντρο Παρνασσού (Ν.), εκεί όπου βρίσκονται και οι Κατασκηνώσεις Χριστιανικών Μαθητικών Ομάδων *«Ο Παρνασσός»*, της Ιεράς Μητροπόλεως Θηβών & Λεβαδείας (ιδρύθηκαν το καλοκαίρι του 1970) και δεν έχει μόνιμους κατοίκους. Η **Φτερόλακκα** είναι η πιο ορεινή περιοχή του Δήμου Αμφίκλειας - Ελάτειας. Ως ξεχωριστός οικισμός αναφέρεται επίσημα για πρώτη φορά το 1961 να απογράφονται στον τότε δήμο Αμφικλείας. Οι απογραφές πληθυσμού είναι: 

## Παραπομπές


Κατηγορία:Παρνασσός
Κατηγορία:Δήμος Αμφίκλειας - Ελάτειας
Η Καινή Διαθήκη στην Πρωτότυπη Ελληνική

**Η Καινή Διαθήκη στην Πρωτότυπη Ελληνική** (αγγλ.: *The New Testament in the Original Greek*) είναι κριτική έκδοση του πρωτότυπου αρχαίου ελληνικού κειμένου της Καινής Διαθήκης που εκδόθηκε το 1881 από τον Μπρουκ Φος Γουέστκοτ και τον Φέντον Τζον Άντονι Χορτ. Είναι επίσης γνωστή ως κείμενο των **Γουέστκοτ και Χορτ**. Ο συμβολισμός που χρησιμοποιείται διεθνώς για αναφορές στην έκδοση είναι **WH**.

Η Καινή Διαθήκη στην Πρωτότυπη Ελληνική αποτελεί κριτικό κείμενο που συντάχθηκε με βάση τα παλαιότερα χειρόγραφα που είχαν ανακαλυφθεί κατά την περίοδο που κυκλοφόρησε. Οι συντάκτες βασίστηκαν κυρίως στον Βατικανό και στον Σιναϊτικό Κώδικα. Επίσης, θεωρούσαν σημαντικό τον Κώδικα Βέζα, την Πεσίτα καθώς και τις Παλαιολατινικές Μεταφράσεις.

## Βλέπε επίσης
*Κριτική του κειμένου
*Κείμενο του Εράσμου
*Novum Testamentum Graece

## Υποσημειώσεις


## Εξωτερικοί σύνδεσμοι
; Εκδόσεις
* The New Testament In The Original Greek (New York, 1882)
* The New Testament in the original Greek: the text revised by Brooke Foss Westcott and Fenton John Anthony Hort, (Macmillan, 1907)
* The New Testament In The Original Greek (1925)

Κατηγορία:Μεταφράσεις και αποδόσεις της Αγίας Γραφής
Κατηγορία:Κριτική του κειμένου
Χάνα Ριζίκοβα

Η **Χάνα Ριζίκοβα** (Ουκρανικά: Ганна Василівна Рижикова, γεννημένη Γιάροστσουκ στις 24 Νοεμβρίου 1989) είναι Ουκρανή αθλήτρια του στίβου που εξειδικεύεται στα 400 μέτρα με εμπόδια γυναικών. Συμμετέχει και με τη χώρα της στα 4 x 400 μέτρα σκυταλοδρομία.

## Καριέρα
Τερμάτισε 10η στα ημιτελικά του Παγκοσμίου Πρωταθλήματος Στίβου 2011 στα 400 μ εμπόδια, με χρόνο 55.09.

Με νέο ατομικό ρεκόρ 54.35 δευτερολέπτων κατέκτησε την 3η θέση και το χάλκινο μετάλλιο στα 400 μέτρα εμπόδια στο Ευρωπαϊκό Πρωτάθλημα Στίβου 2012. Αυτό το ρεκόρ είναι το ατομικό της ρεκόρ μέχρι σήμερα.

Ήταν 12η στους Ολυμπιακούς Αγώνες 2012 χωρίς να προκριθεί στον τελικό.

Κέρδισε την 6η θέση στο Παγκόσμιο Πρωτάθλημα Στίβου 2013, με χρόνο 55.01.

Ήταν 9η στα ημιτελικά στο Παγκόσμιο Πρωτάθλημα Στίβου 2015, και για λίγο δεν μπήκε στην οκτάδα του τελικού.

Στο Ευρωπαϊκό Πρωτάθλημα Στίβου 2018, κατέκτησε το ασημένιο μετάλλιο στα 400 μέτρα με εμπόδια, με χρόνο 54.51, και κέρδισε το δεύτερο μετάλλιο της σε Ευρωπαϊκό Πρωτάθλημα Στίβου.

## Παραπομπές


Κατηγορία:Ουκρανοί αθλητές του στίβου
Κατηγορία:Εμποδιστές
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Χαιρεκακία

[μικρογραφία|264x264εσ|Εικονογράφηση της ιστορίας The Man That Pleased None από το βιβλίο Baby's Own Aesop, μια παιδική έκδοση των [Μύθοι του Αισώπου|μύθων του Αισώπου.]]
Η **χαιρεκακία** είναι η χαρά που νιώθει κάποιος με την ατυχία κάποιου άλλου. H προέλευση της λέξεως  ανάγεται στην αρχαία ελληνική λέξη ἐπιχαιρεκᾰκία - Aριστοτέλης. Ἠθ. Ν. 2. 6, 18., 2.7, 15. Η ελληνική λέξη αντιστοιχεί τη γερμανική Schadenfreude.  

## Μαρτυρίες από την αρχαία γραμματεία

Διογένης Λαέρτιος - Βίοι καὶ γνῶμαι τῶν ἐν φιλοσοφίᾳ εὐδοκιμησάντων - Βιβλίο Ζ΄  
*'Ἡδονὴ δέ ἐστιν ἄλογος ἔπαρσις ἐφ' αἱρετῷ δοκοῦντι ὑπάρχειν, ὑφ' ἣν τάττεται κήλησις, ἐπιχαιρεκακία, τέρψις, διάχυσις. Κήλησις μὲν οὖν ἐστιν ἡδονὴ δι' ὤτων κατακηλοῦσα• ἐπιχαιρεκακία δὲ ἡδονὴ ἐπ' ἀλλοτρίοις κακοῖς• τέρψις δέ, οἷον τρέψις, προτροπή τις ψυχῆς ἐπὶ τὸ ἀνειμένον• διάχυσις δ' ἀνάλυσις ἀρετῆς.</blockquote>

<blockquote>*Η ηδονή, είναι η θέρμη για κάτι που φαίνεται άξιο προτιμήσεως. Περιλαμβάνει την ηδονή, τη γοητεία, τη χαιρεκακία, την ευχαρίστηση,  τη διάχυση.
''Η απόλαυση είναι η ευχαρίστηση που κολακεύει το αυτί- η χαιρεκακία είναι η ηδονή από την κακοτυχία του άλλου- η γοητεία, ένα είδος αντιστροφής της ψυχής ή μια τάση για χαλάρωση  - η διάλυση της αρετής.

## Ερμηνεία και οι λόγοι της

Η χαιρεκακία ερμηνεύεται ως χαρά που νιώθει ένας άνθρωπος με την ατυχία που παθαίνει κάποιος λόγω των εσφαλμένων του ενεργειών ή παραλείψεων. Οι έρευνες που έχουν διεξαγάγει οι επιστήμονες διαφόρων πανεπιστημίων ειδικότερα αυτών των Ηνωμένων Πολιτειών της Αμερικής διαπίστωσαν ότι τρία είναι τα κίνητρα πίσω από την χαιρεκακία: η επιθετικότητα, ο ανταγωνισμός και το δίκιο.

## Επιστημονική έρευνα

Η γνωστή Αμερικανική εφημερίδα The New York Times, το έτος  2002, δημοσίευσε αρκετές επιστημονικές μελέτες σχετικά με τη χαιρεκακία, την οποία χαρακτήριζε ως "απόλαυση των αποτυχιών των άλλων ανθρώπων". Πολλές μελέτες έχουν βασιστεί στη θεωρία της κοινωνικής σύγκρισης, στην ιδέα ότι όταν οι άνθρωποι αποτυγχάνουν ο παρατηρητής αρχίζει να θεωρεί τον εαυτό του καλύτερο. Άλλες έρευνες έχουν δείξει ότι οι άνθρωποι με χαμηλή αυτοεκτίμηση αισθάνονται περισσότερο χαρούμενοι από ό,τι τα άτομα με υψηλή αυτοεκτίμηση. Οι έρευνες αυτές  διεξήχθησαν στα Πανεπιστήμια του Κεντάκι, της Καλιφόρνιας και του Κονέκτικατ.
Ένα πείραμα που διεξήχθη το 2006 με παρατήρηση της δραστηριότητας του εγκεφάλου με τη βοήθεια του μαγνητικού τομογράφου έδειξε ότι οι άνδρες  (όχι όμως οι γυναίκες) αγαπούν να παρατηρούν  πως οι  κακοί άνθρωποι υποφέρουν βιώνοντας φυσικό πόνο.
Ο  εγκέφαλος  έδειξε δραστηριότητα όταν ένα άτομο που δεν το άξιζε υποβαλλόταν σε ηλεκτρικό σοκ ενώ παρατηρήθηκε επίσης δραστηριότητα απόλαυσης του εγκεφάλου όταν σε ηλεκτροσόκ υποβλήθηκε άτομο που το άξιζε. 
Επίσης μια σάρωση του εγκεφάλου έδειξε ότι η χαιρεκακία οφείλεται και σε ζήλια.

## Παραπομπές


## Εξωτερικοί σύνδεσμοι
*«Sorrow So Sweet: A Guilty Pleasure In Another's Woe» // New York Times
*«In Pain and Joy of Envy, the Brain May Play a Role» by Natalie Angier // New York Times (February 17, 2009)

Κατηγορία:Συναισθήματα
Εθνική Ουγγαρίας U17 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U17 της Ουγγαρίας** είναι το συγκρότημα που αντιπροσωπεύει τη χώρα της Ουγγαρίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 17 ετών. Είναι επίσης γνωστή ως **Εθνική Ουγγαρίας Κορασίδων**. Βρίσκεται υπό τη δικαιοδοσία της Ουγγρικής Ομοσπονδίας Καλαθοσφαίρισης (*Magyar Kosarlabdázók Országos Szövetsége (MKOSZ)*).

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα U17:
:Ακολουθούν οι τελικές θέσεις κατάταξης της Εθνικής Ομάδας της Ουγγαρίας σε Παγκόσμια Πρωταθλήματα U17 (Κορασίδων):


## Δείτε επίσης
* Εθνική Ουγγαρίας (καλαθοσφαίριση γυναικών)
* Εθνική Ουγγαρίας U21 (καλαθοσφαίριση γυναικών)
* Εθνική Ουγγαρίας U20 (καλαθοσφαίριση γυναικών)
* Εθνική Ουγγαρίας U19 (καλαθοσφαίριση γυναικών)
* Εθνική Ουγγαρίας U18 (καλαθοσφαίριση γυναικών)
* Εθνική Ουγγαρίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Hungary, ιστορικό ανά έτος στον επίσημο ιστότοπο των αρχείων της FIBA. 
* Magyar Kosarlabdázók Országos Szövetsége, επίσημος ιστότοπος. 

Γυναικων U17
Δήμος Σούτο Ορυζάρι

Ο **Δήμος Σούτο Ορυζάρι** (σλαβομακεδονικά: *Шуто Оризари* , αλβανικά: *Shutkë*) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία. Σούτο Ορυζάρι ονομάζεται επίσης η περιοχή στην οποία βρίσκεται η έδρα του Δήμου Σούτο Ορυζάρι.

## Γεωγραφία
Ο Δήμος Σούτο Ορυζάρι συνορεύει με:
*τον Δήμο Μπούτελ στα νότια,
*τον Δήμο Τσούτσερ Σάντσεβο στα βόρεια,

## Παραπομπές


## Εξωτερικοί σύνδεσμοι

*  

Κατηγορία:Δήμοι της Βόρειας Μακεδονίας
Κατηγορία:Δήμοι των Σκοπίων
Ερωτηματικό

Το **ερωτηματικό** (ελλ. **;** , λατ. **?**) είναι το σημείο στίξης το οποίο τοποθετείται στο τέλος κάθε ευθείας ερωτηματικής πρότασης σε πολλές γλώσσες. Έχει «προσωδιακή» λειτουργία, δίνοντας στους αναγνώστες των κειμένων πληροφορίες για τον τρόπο εκφώνησης. Επειδή απευθύνεται στους αναγνώστες ή στους ακροατές, εκ μέρους του συντάκτη, το ερωτηματικό δεν έχει χαρακτήρα οργανωτικό - δομικό εντός του κειμένου (όπως π.χ. η τελεία), αλλά «διαπροσωπικό». Επίσης χρησιμοποιείται στη θέση αγνώστων ή απόντων δεδομένων. Στα ελληνικά το ερωτηματικό αντιστοιχεί στο σύμβολο [ ; ], με κωδικό 037E στο Unicode, ενώ άλλες γλώσσες χρησιμοποιούν το σύμβολο [ ? ] (λατινικό ερωτηματικό), με κώδικα 003F.

Τα παλαιότερα γνωστά σύμβολα που σχετίζονται με τα ερωτηματικά εμφανίστηκαν στη συριακή γλώσσα. Το συριακό ερωτηματικό, γνωστό ως ζάγβα ελάγια ή άνω ζεύγος εμφανίζεται ως κατακόρυφη διπλή τελεία πάνω από μία λέξη στην αρχή της πρότασης. Το ελληνικό ερωτηματικό εμφανίστηκε τον 8ο αιώνα μ.Χ., περίπου την ίδια εποχή που εμφανίστηκε και το λατινικό ερωτηματικό.

## Παραπομπές


## Πηγές

*

κατηγορία:Σημεία στίξης
Νίγελ Έιμος

Ο **Νίγελ Κάρλος Αμιλφιτάνο Έιμος** (*Nijel Carlos Amilfitano Amos*) (15 Μαρτίου 1994) είναι αθλητής δρόμων μεσαίων αποστάσεων από τη Μποτσουάνα, με ειδικότητα στα 800 μέτρα. Κέρδισε το αργυρό μετάλλιο στους Θερινούς Ολυμπιακούς Αγώνες του 2012, το οποίο ήταν το πρώτο ολυμπιακό μετάλλιο της Μποτσουάνα.

## Καριέρα
Είναι ο αργυρός Ολυμπιονίκης του 2012 στα 800 μέτρα, κάνοντας παγκόσμιο ρεκόρ στους εφήβους, με χρόνο 1:41.73.

Έχει κερδίσει και τους Κοινοπολιτειακούς Αγώνες 2014 στα 800 μ.

Έχει 5 συνολικά μετάλλια σε Αφρικανικούς Αγώνες και Αφρικανικά Πρωταθλήματα στίβου στα 800 μέτρα και 4 x 400 μέτρα σκυταλοδρομία.

Τον Ιούλιο του 2022, ο Nijel Amos τέθηκε προσωρινά σε αναστολή λόγω ντόπινγκ, λίγες μέρες πριν από την έναρξη του Παγκοσμίου Πρωταθλήματος στο Eugene των Ηνωμένων Πολιτειών. Ο Nijel Amos βρέθηκε θετικός σε μεταβολικό ρυθμιστή.https://runningmagazine.ca/the-scene/olympic-medallist-nijel-amos-suspended-for-doping/.

## Παραπομπές


## Εξωτερικοί σύνδεσμοι
* 
* Επίσημος ιστότοπος 

Κατηγορία:Αθλητές δρόμων μεσαίων αποστάσεων από τη Μποτσουάνα
Κατηγορία:Αθλητές του στίβου από τη Μποτσουάνα
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αργυροί Ολυμπιονίκες του στίβου
Κατηγορία:Ολυμπιονίκες από τη Μποτσουάνα
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Εθνική Σουηδίας U19 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U19 της Σουηδίας** είναι το συγκρότημα που αντιπροσωπεύει τη χώρα της Σουηδίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 19 ετών. Είναι επίσης γνωστή ως **Εθνική Σουηδίας Νεανίδων**. Βρίσκεται υπό τη δικαιοδοσία της Σουηδικής Ομοσπονδίας Καλαθοσφαίρισης (*Svenska Basketbollförbundet*).

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα U19:
:Ακολουθούν οι τελικές θέσεις κατάταξης της Εθνικής Ομάδας της Σουηδίας σε Παγκόσμια Πρωταθλήματα U19 (Νεανίδων):


## Δείτε επίσης
* Εθνική Σουηδίας (καλαθοσφαίριση γυναικών)
* Εθνική Σουηδίας U20 (καλαθοσφαίριση γυναικών)
* Εθνική Σουηδίας U18 (καλαθοσφαίριση γυναικών)
* Εθνική Σουηδίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Sweden, ιστορικό ανά έτος στον επίσημο ιστότοπο των αρχείων της FIBA. 
* Svenska Basketbollförbundet, επίσημος ιστότοπος. 

Γυναικων U19
Ατζίρα

Η **Ατζίρα** (σικελικά: Aggira) είναι πόλη και δήμος στην Επαρχία Έννα της Σικελίας στη νότια Ιταλία. Μέχρι το 1861 ονομαζόταν **"San Filippo d'Argiriò"** προς την τιμή του Φιλίππου της Ατζίρα.

## Ιστορία
Ιδρύθηκε ως **Αγύριον** από αυτόχθονες Σικελούς (αρχαία ελληνικά: Ἀγύριον). ο Αγύρης ο τύραννος της πόλης, ήταν ο πιο ισχυρός κυβερνήτης στο κέντρο της Σικελίας. Το 392 π.Χ ο Αγύρης σε συμμαχία με τις Συρακούσες τότε υπό την τυραννία του Διονύσιου του Πρεσβύτερου κατάφεραν να νικήσουν της δυνάμεις της Καρχηδόνας οι οποίες είχαν εισβάλει στη Σικελία. Το Αγύριον δεν αποικίστηκε από τους Έλληνες μέχρις ότου ο Κορινθίος στρατηγός Τιμολέων έσφαξε τον τελευταίο τύραννο το 339 π.Χ., εγκαταστάθηκαν 10.000 Έλληνες στην περιοχή. Σύμφωνα με τον ιστορικό Διόδωρο Σικελιώτη, που ήταν ντόπιος της πόλης που έζησε κατά τον 1ο αιώνα π.Χ δεν υπήρχε ούτε ίχνος της παλιάς πόλης, που καλυπτόταν από μια μοντέρνα.

Στα μέσα του 5ου αιώνα, το Αγύριον ήταν η πρώτη πόλη της Σικελίας που άρχισε να κόβει χάλκινα νομίσματα στην ελληνική μόδα.

Οι Ρωμαίοι την ονόμασαν Αγίριουμ. Το 1063, την κατέκτησαν οι Νορμανδοί υπό τη βασιλεία του Ρογηρού Α΄, ο οποίος νίκησε τους Σαρακηνούς. Η Ατζίρα αναφέρεται από τον Άραβα γεωγράφο Μωχάμετ αλ-Ιντρίσι με το όνομα *Shanta Fīlibb* (δηλ. Άγιος Φίλιππος της Ατζίρας).

Η Ατζίρα πέρασε από τα χέρια του Οίκου των Χοενστάουφεν, του Οίκου των Καπετιδών-Ανζού και της Αραγωνίας, και γύρω στα 1400 έγινε κρατική ιδιοκτησία της Σικελίας. Με την πάροδο των χρόνων η πόλη επηρεάστηκε από Ισπανικές και Εβραϊκές αφίξεις, αφήνοντας το αρχιτεκτονικό τους σήμα.

## Παραπομπές


Κατηγορία:Δωρικές αποικίες στη Μεγάλη Ελλάδα
Κατηγορία:Πόλεις της Σικελίας
Κατηγορία:Μεγάλη Ελλάδα
Κατηγορία:Δήμοι της Επαρχίας της Έννα
Μπούκοβιτς

Το **Μπούκοβιτς** (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 1723 κατοίκους. 

Οι εθνοτικές ομάδες του χωριού περιλαμβάνουν:

*Αλβανοί 1721
*Σλαβομακεδόνες 1
*Άλλοι 1

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Εμμάνουελ Κόριρ

Ο **Εμμάνουελ Κόριρ** (*Emmanuel Korir*) (γεν. 15 Ιουνίου 1995) είναι Κενυάτης αθλητής του στίβου, με ειδικότητα στα 800 μέτρα. Ήταν χρυσός Ολυμπιονίκης στους Αγώνες του Τόκιο το 2021 με χρόνο 1:45.06.

Έχει ατομικό ρεκόρ με 1:42.05 από το 2018. Αυτή η επίδοση είναι η 6η καλύτερη επίδοση όλων των εποχών στα 800 μέτρα.

## Παραπομπές


## Εξωτερικοί σύνδεσμοι
* 

Κατηγορία:Κενυάτες αθλητές δρόμων μεσαίων αποστάσεων
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κενυάτες Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Νικητές Diamond League
Μέχεν

[μικρογραφία|<small>Λεπτομέρεια από τη διακόσμηση της δεύτερης εσωτερικής λάρνακας του τάφου του [Τουταγχαμών. Απεικονίζεται o θεός Μέχεν που ως φίδι έχει τυλιχτεί γύρω από τον θεό Ήλιο - Ρα. (18η Δυναστεία, 1330 π.Χ. περίπου). Μουσείο Αιγυπτιακών Αρχαιοτήτων Καΐρου.|277x277εσ]]
Στην αρχαία Αίγυπτο, το όνομα **Μέχεν** (αγγλικά: *Mehen*), το οποίο σημαίνει "αυτό που περιελίσσεται, τυλίγεται γύρω από κάτι, κουλουριάζεται", αναφέρεται σε μία  φιδόμορφη θεότητα της μυθολογίας ή σε ένα επιτραπέζιο παιχνίδι.

## Ο θεός - φίδι
Οι πρωιμότερες αναφορές στο θεό Μέχεν απαντώνται στα Κείμενα των Σαρκοφάγων. Ο Μέχεν είναι ένας προστάτης θεός που απεικονίζεται ως φίδι το οποίο τυλίγεται γύρω από τον θεό Ήλιο - Ρα, κατά τη διάρκεια του νυχτερινού του ταξιδιού προς την Ανατολή. Παράδειγμα τέτοιου κειμένου είναι το Αμντουάτ (Amduat), η παλαιότερη πλήρης εκδοχή του οποίου έχει βρεθεί στον τάφο του Tούθμωση Γ' (Thutmose III, KV34), στην Κοιλάδα των Βασιλέων.

Στο Αιγυπτιακό - Γερμανικό λεξικό του R. Hanning αναφέρεται ότι το φίδι Μέχεν (*mḥn*) ή Μεχενέτ (*mḥnt)* είναι όρος ταυτόσημος του Ουροβόρου. 
[μικρογραφία|270x270εσ|Βάση παιχνιδιού Μέχεν από τον τάφο του φαραώ [:en:Seth-Peribsen|Seth-Peribsen της 2ης Δυναστείας. Σήμερα βρίσκεται στο Μουσείο του Λούβρου. ]]

## Παιχνίδι Μέχεν και θεότητα Μέχεν: η σύνδεση
Η ακριβής σχέση μεταξύ της θεότητας Μέχεν και του παιχνιδιού Μέχεν είναι άγνωστη. Δεν είναι εξακριβωμένο δηλαδή εάν το παιχνίδι προέρχεται από τον μυθολογικό θεϊκό χαρακτήρα ή εάν ο φιδόμομορφος αυτός θεός γεννήθηκε μέσα από το έθιμο του παιχνιδιού Μέχεν.

Οι μελέτες που έχουν γίνει για το παιχνίδι Μέχεν βάσει των απεικονίσεων του στις ζωγραφικές παραστάσεις των τάφων, αλλά και των σωζόμενων παιχνιδιών Μέχεν (κυκλικές ελικοειδείς βάσεις, πιόνια, βώλοι) δείχνουν ότι το αντικείμενο που είναι γνωστό ως *Μέχεν* αποτελεί ένα παιχνίδι μάλλον, παρά ένα ιερό φετιχιστικό σύμβολο. Οι κανόνες και η μέθοδος που ακολουθούσαν στην αρχαιότητα για να παίξουν Μέχεν δεν είναι γνωστοί, μολονότι στη σημερινή εποχή έχουν επινοηθεί διάφοροι κανόνες για την αναπαράστασή του, οι οποίοι όμως βασίζονται σε υποθετικές προσεγγίσεις του τρόπου με τον οποίον παιζόταν το παιχνίδι στην πραγματικότητα.

## Παραπομπές


## Εξωτερικοί Σύνδεσμοι

* Mehen at BoardGameGeek
* Educational pdf printable Mehen boardgame with suggesteds playing rules, Birmingham Museums and Art Gallery schools liaison

Κατηγορία:Αιγυπτιακές θεότητες
Κατηγορία:Αιγυπτιακή μυθολογία
Μ. Ρ. Ρατζαγκοπάλ

Ο **Μ. Ρ. Ρατζαγκοπάλ** (γεννήθηκε στις 23 Σεπτεμβρίου 1947) είναι Ινδός γιατρός και πρωτοπόρος της παρηγορητικής φροντίδας. Είναι ιδρυτής της Pallium India, μιας μη κυβερνητικής οργάνωσης με έδρα τη Κεράλα της Ινδίας. Συχνά αναφέρεται ως ο 'πατέρας της παρηγορητικής φροντίδας στην Ινδία' ως τιμή για την σημαντική του συνεισφορά σε αυτόν το τομέα της ιατρικής στην Ινδία. Το 2018, η Ινδική κυβέρνηση τον τίμησε με το βραβείο Πάντμα Σρι.

Ένα ντοκιμαντέρ για τη ζωή του κυκλοφόρησε στις 14 Οκτωβρίου 2017. 

Οι προσπάθειες του Ρατζαγκοπάλ συνέβαλαν στην τροποποίηση του Νόμου περί Ναρκωτικών Φαρμάκων και Ψυχοτροπικών Ουσιών της Ινδίας το 2014, καθώς και στην εφαρμογή του. Αυτό αποτέλεσε σημαντικό βήμα στην μείωση του μη αναγκαίου πόνου και επέτρεψε σε εκατομμύρια άτομα να έχουν πρόσβαση σε θεραπεία για τον πόνο. Ήταν ο κύριος υποκινητής στη δημιουργία του Εθνικού Προγράμματος Παρηγορητικής Φροντίδας που ξεκίνησε η Ινδική κυβέρνηση. Το 2014, ο Ρατζαγκοπάλ βραβεύτηκε με το Βραβείο Άλισον ντες Φόργκες για τον Εξαιρετικό Ακτιβισμό, σε αναγνώριση των ακούραστων αγώνων του στο δικαίωμα των ασθενών να ζήσουν και να πεθάνουν με αξιοπρέπεια.

## Παραπομπές


Κατηγορία:Ινδοί επιστήμονες
Μαίρη Ριντ

Η **Μαίρη Ριντ** (1695 – 28 Απριλίου 1721), ήταν Αγγλίδα πειρατίνα. Αυτή και η Ανν Μπόνι είναι δυο από τις πιο διαβόητες πειρατίνες όλων των εποχών, και από τις λίγες γυναίκες που στράφηκαν στην πειρατεία τον 18ο αιώνα. 

Γεννήθηκε στο Βασίλειο της Αγγλίας το 1685. Η μητέρα της παντρεύτηκε ένα ναύτη και είχε ένα γιο. 

Άρχισε να ντύνεται αγόρι σε νεαρή ηλικία, πρώτα για να κερδίσει χρήματα και ύστερα για να μπει στο βρετανικό στρατό. Αργότερα παντρεύτηκε και μετά τον θάνατο του συζύγου της μετακόμισε στις Δυτικές Ινδίες γύρω στο 1715. Το 1720 γνώρισε τον Τζακ Ράκχαμ και μπήκε στο πλήρωμα του, όπου ντυνόταν άνδρας. Εκτός από αυτή υπήρχε και μια άλλη γυναίκα στο πλήρωμα, η Αν Μπόνι. Η καριέρα της ως πειρατίνα ήταν επιτυχημένη αλλά βραχύβια. Τον Νοέμβριο του 1720 η Ριντ, η Μπόνι και ο Ράκχαμ συνελήφθησαν. Παρόλο που ο Ράκχαμ εκτελέστηκε με συνοπτικές διαδικασίες, η Ριντ και η Μπόνι ισχυρίστηκαν ότι είναι έγκυες και η εκτέλεση των ποινών τους αναβλήθηκε αρκετές φορές. Η Ρηντ πέθανε από πυρετό τον Απρίλιο του 1721, μάλλον λόγω των επιπλοκών κατά τη γέννα.

## Παραπομπές


Κατηγορία:Άγγλοι πειρατές
Γκουλμπουντίν Χεκματυάρ

Ο **Γκουλμπουντίν Χεκματυάρ** (παστού: , 1 Αυγούστου 1949, Κουντούζ), είναι Αφγανός πολιτικός και στρατιωτικός, πρώην πρωθυπουργός και ηγέτης του κόμματος Χεζμπ-ε Ισλαμί Γκουλμπουντίν.

## Βιογραφικά στοιχεία
Ήταν ηγέτης του ισλαμιστικού κόμματος *Χεζμπ-ε Ισλαμί*, και ως τέτοιος πολέμησε αρχικά κατά των Σοβιετικών στον Αφγανοσοβιετικό πόλεμο (1979-1989), συνασπιζόμενος την Επιχείρηση Κυκλώνας της CIA με την υποστήριξη της Πακιστανικής Υπηρεσίας Πληροφοριών.

Μετά την πτώση του Μοχαμάντ Νατζιμπουλάχ από τη διακυβέρνηση της Λαϊκής Δημοκρατίας του Αφγανιστάν τον Απρίλιο του 1992, ο Χεκματυάρ έχασε την εξουσία που θεωρούνταν πως κατείχε. Υποστηριζόμενος ακόμη από τις μυστικές υπηρεσίες του Πακιστάν συμμετείχε στη μάχη εναντίον του διοικητή Αχμέντ Μασούντ για τον έλεγχο της Καμπούλ. Όσο κατείχε το αξίωμα του Πρωθυπουργού δε δίστασε να βομβαρδίσει την πόλη με βαρέα πυρομαχικά που του παρείχε το Πακιστάν, καταστρέφοντας το 1/3 της πρωτεύουσας και αφήνοντας δεκάδες χιλιάδες θύματα. Έλαβε το προσωνύμιο «Σφαγέας της Καμπούλ». Κατηγορήθηκε επίσης για την υποστήριξη δολοφονιών δημοσιογράφων, διανοούμενων και φεμινιστών. Ευρισκόμενος μεταξύ των Ταλιμπάν και των στρατευμάτων της Βόρειας Συμμαχίας του Μασούντ κατάφερε να διαφύγει και να ενταχθεί σιωπηρά στους Ταλιμπάν. 

Ο Χεκματυάρ μιλώντας στην πακιστανική τηλεόραση το 2003 ανέφερε πως βοήθησε τον Οσάμα μπιν Λάντεν και τον Αϊμάν αλ-Ζαουαχίρι να διαφύγουν στα όρη Τόρα Μπόρα κατά τη διάρκεια επίθεσης του αμερικανικού στρατού.

Μεταξύ 2000 και 2010, ο Γκουλμπουντίν Χεκματυάρ έζησε εξόριστος στο Ιράν και αργότερα στο Πακιστάν.

Στο τέλος του 2004, ενώ βρισκόταν στο Πακιστάν, ο Χεκματυάρ πραγματοποίησε κάλεσμα για τζιχάντ κατά των Ηνωμένων Πολιτειών. Αφότου άρχισε να βρίσκεται στην αντιπολίτευση κατά του προέδρου Χαμίντ Καρζάι, ανέφερε μέσω βιντεοσκοπημένου μηνύματος, το οποίο μεταδόθηκε από το Al Jazeera στις 4 Μαΐου 2006, πως επιθυμούσε να πολεμήσει στο πλάι του Αϊμάν Αλ-Ζαουαχίρι, δεύτερου τη τάξει στην ηγεσία της Αλ Κάιντα. Έκτοτε θεωρείται τρομοκράτης από τις Ηνωμένες Πολιτείες.

Ανέλαβε την ευθύνη για την ενέδρα στο Σουρομπί όπου σκοτώθηκαν Γάλλοι στρατιώτες.

Στις 22 Σεπτεμβρίου 2016, μετά από δύο χρόνια διαπραγματεύσεων, το Αφγανιστάν υπογράφει συνθήκη ειρήνης με τον Γκουλμπουντίν Χεκματυάρ η οποία του παρέχει αμνηστία και τη δυνατότητα ενασχόλησης με την πολιτική. Ο πρόεδρος Ασράφ Γκανί θεώρησε αυτή την κίνηση ως πρόοδο η οποία δίνει τη δυνατότητα για περαιτέρω συνομιλίες με τους Ταλιμπάν. Στις 4 Φεβρουαρίου 2017, ο ΟΗΕ αναίρεσε τις κυρώσεις που του επιβλήθηκαν το 2003. Παρόμοια απόφαση εγκρίθηκε τον Φεβρουάριο του 2017 από την Ευρωπαϊκή Ένωση. Στις 4 Μαΐου, ο Γκουλμπουντίν Χεκματυάρ εισήλθε στην Καμπούλ ως επικεφαλής κονβόι με βαρύ οπλισμό ζητώντας από τους Ταλιμπάν να εισέλθουν σε ειρηνευτικές συζητήσεις.

## Παραπομπές


Κατηγορία:Πρωθυπουργοί του Αφγανιστάν
Assassin's Creed: Brotherhood

Το ***Αssassin's Creed: Brotherhood*** είναι βιντεοπαιχνίδι δράσης του 2010 που ανέπτυξε η Ubisoft Montreal και κυκλοφόρησε η Ubisoft. Είναι το τρίτο κύριο παιχνίδι της σειράς *[[Assassin's Creed]]* και η συνέχεια του *[[Assassin's Creed II]]* του 2009.

## Πλοκή
Η ιστορία του Desmond μένει εκεί που παρέμεινε στο τελευταίο παιχνίδι, στο 2012. Αφού ξέφυγε με την ομάδα του από την επίθεση των Ναϊτών δραπετεύουν στο Μοντεριτζιόνι, και κάνουν αρχηγείο τους τα ερείπια της Βίλας Auditore. 

Η ιστορία του Ezio Auditore da Firenze ξεκινά από εκεί που έμεινε, το 1499, βγαίνοντας μπερδεμένος από το Vault. Ξεφεύγει με τον θείο του, τον Mario Auditore  στο Μοντεριτζιόνι. Μόλις φτάνουν, ο Ezio μαθαίνει πως η βεντέτα του έχει τελειώσει: παρόλα αυτά, ο Νικολό Μακιαβέλι προκαλεί τον Ezio να σκεφτεί την απόφαση του να αφήσει τον Ροδρίγκο Βοργία (πια Πάπα Αλέξανδρο Ε') ζωντανό. Το επόμενο πρωί- Πρωτοχρονιά- το Μοντεριτζιόνι πολιορκείται από τον Καίσαρα Βοργία, γιο του Ροδρίκγκο. Ο Καίσαρας σκοτώνει τον Mario και το Μήλο πέφτει στα χέρια των Ναϊτών. Ο Ezio ξεκινά ένα ταξίδι για να ανακτήσει το Μήλο αλλά και για να πάρει επιτέλους την εκδίκηση του.

## Παραπομπές


Κατηγορία:Assassin's Creed
Κατηγορία:Νικητές BAFTA (βιντεοπαιχνίδια)
Εχσάν Χαντάντι

Ο **Εχσάν Χαντάντι** (Περσικά: احسان حدادی, γεν. 20 Ιανουαρίου 1985) είναι Ιρανός αθλητής του στίβου, και συγκεκριμένα της δισκοβολίας.

## Καριέρα
Στους Ολυμπιακούς Αγώνες 2008 στο Πεκίνο ήταν 17ος στον προκριματικό γύρο, χωρίς να προκριθεί στον τελικό.

Κατέκτησε το πρώτο του μετάλλιο σε Παγκόσμιο επίπεδο, στο Παγκόσμιο Πρωτάθλημα Στίβου 2011, το χάλκινο μετάλλιο με βολή στα 66.08 μέτρα.

Στους δεύτερους Ολυμπιακούς Αγώνες της καριέρας του, κατέκτησε το αργυρό μετάλλιο, με βολή στα 68.18 μέτρα. Ήταν το πρώτο ολυμπιακό μετάλλιο του Ιράν στον στίβο.

Το αργυρό του μετάλλιο το δώρισε για παιδιά με καρκίνο, και ταξίδεψε στο Αζερμπαϊτζάν για να μαζέψει χρήματα για τα θύματα του σεισμού του 2012.
καθόλου|μικρογραφία|246x246εσ|Ο Χαντάντι (στο κέντρο) στο βάθρο στο Ασιατικό Πρωτάθλημα Στίβου 2017.

## Παραπομπές

* O 

Κατηγορία:Αθλητισμός στο Ιράν
Κατηγορία:Δισκοβόλοι
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Οι Γλώσσες των Λαών της ΕΣΣΔ

***Οι Γλώσσες των Λαών της ΕΣΣΔ*** (, μεταγραφή: Γιαζίκι νάροντοφ ΣΣΣΡ) είναι ακαδημαϊκό έργο που εκδόθηκε σε πέντε τόμους στη Μόσχα το 1967, από τον εκδοτικό οίκο Νάουκα, για τον εορτασμό της 50ής επετείου της Οκτωβριανής Επανάστασης. Ο κύριος συντάκτης ήταν ο Βίκτορ Βινογκράντοφ.

Το έργο περιγράφει τις γλώσσες τις Σοβιετικής Ένωσης. Κάθε τόμος περιέγραφε διαφορετικές γλωσσικές οικογένειες. Οι τόμοι είναι οι παρακάτω:

# Ινδοευρωπαϊκές γλώσσες (Индоевропейские языки)
# Τουρκικές γλώσσες (Тюркские языки)
# Φιννοουγγρικές και σαμογεδικές γλώσσες (Финно-угорские и самодийские языки)
# Ιβηροκαυκάσιες γλώσσες (Иберийско-кавказские языки)
# Μογγολικές, Τουνγκουζικές-Μαντζουκικές και Παλαιοσιβηρικές γλώσσες (Монгольские, тунгусо-маньчжурские и палеоазиатские языки)

## Παραπομπές


Κατηγορία:Γλώσσες της Σοβιετικής Ένωσης